Hamnet (scannán)

Bean as Éireann, Maggie O’Farrell, a scríobh an leabhar ar a bhfuil an scannán Hamnet (2025) bunaithe.  Ghnóthaigh  Jessie Buckley, aisteoir as Cill Airne, Golden Globe as a ról sa scannán, in éineacht le Paul Mescal.

clé|mion|310x310px|Jessie Buckley, 2025 
clé|mion|346x346px|Paul Mescal, 2025 
clé|mion|251x251px|Maggie O’Farrell
clé|mion|220x220px|Chloé Zhao 

 Plota 
Casann Will Shakespeare óig naoi mbliana déag d’aois ar Agnes (Anne Hathaway), an chéad uair a leagadar súil ar a chéile. Ba léir an lasair mhaighnéadach eatarthu. Thugadar lámh is focal dá chéile an chéad lá sin. I mBéarla neamhfhoirmeálta Eilíseach na linne, bhíodar hand-fasted.  Grá téisiúil atá ann, a thabharfaidh a sáith den anró ar ball dóibh, nuair a sciobfaidh an phlá a n-aonmhac Hamnet agus gan ach aon bhliain déag slánaithe ag an bplúr-leaidín álainn óg.

Téann an stiúrthóir scannáin Chloé Zhao go bun an angair ag tumadh rúndiamhair an ghrá a bheir greim anama is coirp ar Agnes, iníon bhean feasa na foraoise, agus ar Will, mac an cheardaí lámhainní. 
Ríomhtar go máistriúil dímheas an dá theaghlach, Hathaway agus Shakespeare, ar a chéile ón tús. Níltear ag súil go mbeidh rath ar an bpósadh. Ní thuigeann éinne seachas iad féin foirnéis spleodrach na díse míorúiltí  seo, ná an chros-toirchiú a bhronnfaidís ar a chéile san insint shamhlaíoch seo ar scéal grá Anne Hathaway agus William Shakespeare agus ar an treascairt a d’fhulaingeoidís, mar bhean is mar fhear, nuair a bhuail ráig de phlá mharfach an tír galar a sciob uathu Hamnet óg.

 Hamlet 
Tá nasc ann idir ainm leaidín Shakespeare agus an dráma Hamlet. Tugann an consaeit gléas meafarach an-éifeachtach don scannánóir le treascairt Will agus Agnes Shakespeare a léiriú. Tharla an chéad léiriú Hamlet trí bliana  i ndiaidh bhás Hamnet san Amharclann Globe beart slánaithe agus deis téarnaimh don lánúin.

 Féach freisin 

 Jessie Buckley, Paul Mescal

 Tagairtí 

Catagóir:Scannáin 2025
Catagóir:Shakespeare